CELEX: 52008SC2012
Language: mt
Date: 2008-06-11 00:00:00
Title: Rakkomandazzjoni għal opinjoni tal-Kunsill Dwar il-programm aġġornat ta’ konverġenza tal-Polonja, 2007-2010

MT

MT        MT
 ---pagebreak---             KUMMISSJONI TAL-KOMUNITAJIET EWROPEJ

                                           Brussel 11.6.2008
                                           SEG(2008) 2012 finali

                          Rakkomandazzjoni għal

                       OPINJONI TAL-KUNSILL

     Dwar il-programm aġġornat ta’ konverġenza tal-Polonja, 2007-2010

                       (preżentata mill-Kummissjoni)

MT                                                                      MT
 ---pagebreak---                                 MEMORANDUM TA’ SPJEGAZZJONI

     1.       L-ISFOND ĠENERALI

     Il-Patt ta’ Stabbiltà u Tkabbir huwa bbażat fuq l-għan ta’ finanzi sodi tal-gvern bħala mezz
     biex jissaħħu l-kundizzjonijiet għall-istabbiltà tal-prezzijiet u għal tkabbir sostenibbli qawwi li
     jwassal għall-ħolqien ta’ l-impjiegi. Ir-riforma ta’ l-2005 tal-Patt għarfet l-utilità tiegħu fl-
     ankrar tad-dixxiplina fiskali iżda fittxet li ssaħħaħ l-effikaċja u l-bażi ekonomika tiegħu kif
     ukoll li tħares is-sostenibilità tal-finanzi pubbliċi fuq medda twila ta’ żmien.

     Ir-Regolament tal-Kunsill (KE) Nru 1466/97 dwar it-tisħiħ tas-sorveljanza ta’ pożizzjonijiet
     ta’ baġit u s-sorveljanza u l-koordinazzjoni ta’ politiki ekonomiċi1, li huwa parti mill-Patt ta’
     Stabbiltà u Tkabbir, jistipula li kull Stat Membru għandu jissottometti, lill-Kunsill u lill-
     Kummissjoni, programmi ta’ stabbiltà jew ta’ konverġenza u l-aġġornamenti annwali
     tagħhom. L-Istati Membri li diġà adottaw il-munità waħdanija jressqu programmi ta’ stabbiltà
     (aġġornati) u l-Istati Membri li għadhom ma adottawhiex programmi ta’ konverġenza
     (aġġornati). L-ewwel programm ta’ konverġenza tal-Polonja ġie sottomess f’Mejju 2004.
     Skond ir-Regolament, il-Kunsill esprima opinjoni dwaru fil-5 ta' Lulju 2004 abbażi ta'
     rakkomandazzjoni mill-Kummissjoni u wara li kkonsulta lill-Kumitat Ekonomiku u
     Finanzjarju. Fir-rigward tal-programmi aġġornati ta’ stabbiltà u konverġenza, ir-regolament
     jipprevedi li dawn jiġu vvalutati mill-Kummissjoni u eżaminati mill-Kumitat, u jekk ikun
     hemm bżonn u bl-istess proċedura stipulata hawn fuq, il-programmi aġġornati jistgħu jiġu
     eżaminati mill-Kunsill.

     2.       L-ISFOND GĦALL-VALUTAZZJONI TAL-PROGRAMM AĠĠORNAT

     Il-Kummissjoni eżaminat l-aħħar aġġornament tal-programm ta’ stabbiltà tal-Polonja,
     imressaq fit-26 ta’ Marzu 2008, u qed tirrakkomanda opinjoni tal-Kunsill dwaru (ara l-kaxxa
     bil-punti ewlenin koperti mill-valutazzjoni).

     Sabiex jiġi stabbilit ix-xenarju li fih għandha ssir il-valutazzjoni ta’ l-istrateġija baġitarja fil-
     programm aġġornat ta’ konverġenza, il-paragrafi li ġejjin jispjegaw fil-qosor:

     (1)    il-qagħda tal-pajjiż fir-rigward tal-qasam korrettiv tal-Patt ta' Stabbiltà u Tkabbir (il-
            proċedura għall-iżbilanċ eċċessiv);

     (2)    l-aktar valutazzjoni reċenti tal-pożizzjoni tal-pajjiż fir-rigward tal-qasam preventiv tal-
            Patt ta’ Stabbiltà u t-Tkabbir (spjegazzjoni fil-qosor ta’ l-opinjoni tal-Kunsill fuq l-
            aġġornament preċedenti tal-programm ta’ konverġenza);

     (3)    l-aġġornament ta’ Mejju 2008 tal-linji gwida ġenerali dwar il-politika ekonomika u
            speċifiċi għall-pajjiż fil-qasam tal-politiki baġitarji;

     (4)    il-valutazzjoni tal-Kummissjoni tar-rapport ta’ implimentazzjoni ta’ Ottubru 2007 tal-
            programm ta’ riforma nazzjonali.

     1
             ĠU L 209, 2.8.1997, p. 1. Ir-Regolament kif emendat mir-Regolament (KE) Nru 1055/2005 (ĠU L 174,
             7.7.2005, p. 1). Id-dokumenti msemmija f'dan it-test huma disponibbli f’:
             http://ec.europa.eu/economy_finance/about/activities/sgp/main_en.htm.

MT                                                      2                                                       MT
 ---pagebreak---      2.1.     Il-proċedura ta’ żbilanċ eċċessiv għall-Polonja

     Fil-5 ta’ Lulju 2004 il-Kunsill adotta deċiżjoni li tiddikjara, skond l-Artikolu 104(6), li l-
     Polonja kellha defiċit eċċessiv, ibbażat fuq defiċit ġenerali tal-gvern ta’ 4.1 % tal-PGD fl-
     2003. Fl-istess waqt, il-Kunsill ħareġ rakkomandazzjonijiet, skond l-Artikolu 104(7), biex
     jikkoreġi d-defiċit eċċessiv. B’mod partikolari, il-Polonja ġiet irrakkomandata li tieħu azzjoni
     f’qafas ta’ tul ta’ żmien medju sabiex iġġib id-defiċit taħt it-3 % tal-PGD sa l-2007 b’mod
     kredibbli u sostenibbli, skond l-opinjoni tal-Kunsill dwar il-programm ta’ konverġenza ta’
     Mejju 2004. F’Novembru 2006, il-Kunsill iddeċieda li ma kinitx adegwata l-azzjoni meħuda
     sa dak in-nhar mill-awtoritajiet Pollakki. Fi Frar 2007, il-Kunsill ħareġ rakkomandazzjonijiet
     ġodda li jikkonfermaw l-2007 bħala l-limitu ta’ żmien għall-korrezzjoni. L-awtoritajiet
     Pollakki ġew irrakkomandati biex jiżguraw titjib fil-bilanċ strutturali li jkun ta’ l-anqas
     0.5 punt perċentwali tal-PGD bejn l-2006 u l-2007. F’Novembru 2007, il-Kummissjoni
     ppubblikat komunikazzjoni lill-Kunsill, fejn l-azzjoni meħuda mill-Polonja bi tweġiba għar-
     rakkomandazzjoni tal-Kunsill instabet konsistenti mar-rakkomandazzjoni. Madankollu, safejn
     huma kkonċernati l-2008 u l-2009, il-Kummissjoni esprimiet preokkupazzjoni dwar it-tul ta’
     żmien tal-korrezzjoni tad-defiċit eċċessiv li mingħajru l-proċedura tad-defiċit eċċessiv ma
     tistax tiġi abrogata. Kemm il-Kummissjoni u l-Kunsill stiednu lill-awtoritajiet Pollakki biex
     jissottomettu malajr kemm jista’ jkun possibbli programm ta’ konverġenza li jiddeskrivi l-
     istrateġija għal tul medju ta’ żmien għal-leġiżlatura kollha, konsistenti ma’ korrezzjoni
     dewwiema tad-defiċit eċċessiv u aktar progress lejn l-għan ta’ tul medju ta’ żmien.

     Flimkien ma’ din ir-rakkomandazzjoni għal opinjoni tal-Kunsill, il-Kummissjoni
     tirrakkomanda lill-Kunsill biex tiddeċiedi li tabroga l-proċedura ta’ defiċit eċċessiv għall-
     Polonja minħabba li, minn valutazzjoni ġenerali, jirriżulta li s-sitwazzjoni ta’ defiċit eċċessiv
     fil-Polonja ġiet ikkoreġuta. Ir-riżultat tad-defiċit ġenerali tal-gvern fl-2007 hu ta’ 2.0 % tal-
     PGD, anqas mit-3 % tal-valur ta’ referenza tal-PGD. It-tbassir tas-servizzi tal-Kummissjoni
     għar-rebbiegħa 2008 jindika li d-defiċit għandu jibqa’ taħt it-3 % tal-valur ta’ referenza tal-
     PGD fl-2008 u l-2009.

     2.2.     Il-valutazzjoni fl-opinjoni tal-Kunsill dwar l-aġġornament preċedenti

     Fl-opinjoni tiegħu tas-27 ta’ Frar 2007, il-Kunsill ġabar fil-qosor il-valutazzjoni tiegħu dwar
     l-aġġornament preċedenti tal-programm ta’ konverġenza, li jkopri l-perjodu bejn l-2006 u l-
     2009, kif ġej. “Il-programm jipprevedi korrezzjoni tad-defiċit eċċessiv sa l-2007, b’referenza
     għad-dispożizzjoni ta’ l-Artikolu 2(7) tar-Regolament tal-Kunsill (KE) Nru 1467/97, iżda l-
     Kunsill ifakkar li l-azzjoni meħuda sa issa ma tidhirx adegwata u l-miżuri ppjanati jidhru
     insuffiċjenti biex jitwettaw ir-riżultat. Filwaqt li fi snin sussegwenti l-programm jipprevedi li
     jsir progress adatt lejn l-MTO fl-kuntest ta’ prospetti qawwija ta’ żvilupp, jeżistu riskji
     importanti għat-twettiq tal-miri baġitarji u għat-tul taż-żmien ta’ l-aġġustament.”

     Filwaqt li kkunsidra r-rakkomandazzjoni l-ġdida indirizzata lill-Polonja biex jiġi kkoreġut id-
     defiċit eċċessiv adottata mill-Kunsill fis-27 ta’ Frar 2007 skond l-Artikolu 104(7) tat-Trattat,
     il-Kunsill stieden lill-Polonja biex “(i) tiżgura l-korrezzjoni tad-defiċit eċċessiv sa l-2007
     b’konformità mar-rakkomandazzjoni l-ġdida skond l-Artikolu 104(7); (ii) tieħu vantaġġ miż-
     żminijiet ekonomikament tajba, billi tuża kull dħul żejjed għat-tnaqqis tad-defiċit, billi
     ssaħħaħ il-pass ta’ l-aġġustament lejn l-MTO wara l-korrezzjoni ppjanata tad-defiċit eċċessiv,
     billi tispeċifika u timplimenta miżuri addizzjonali, speċjalment mil-lat ta’ l-infiq, li huma
     neċessarji biex jitwettaq l-aġġustament previst; (iii) tissalvagwarda r-riżultati tar-riforma tal-
     pensjonijiet”.

MT                                                   3                                                    MT
 ---pagebreak---      2.3.     L-aġġornament ta’ Mejju 2008 tal-linji gwida ġenerali dwar il-politika
              ekonomika u speċifiċi għall-pajjiż fil-qasam tal-politiki baġitarji

     Fl-14 ta’ Mejju 2008, il-Kunsill adotta rakkomandazzjoni dwar l-aġġornament ta’ l-2008 dwar
     il-linji gwida ġenerali għall-politiki ekonomiċi ta’ l-Istati Membri u l-Komunità u dwar l-
     implimentazzjoni tal-politiki ta’ l-Istati Membri dwar l-impjiegi2. Fil-qasam tal-politiki
     baġitarji, il-Polonja ġiet irrakkomandata li “issaħħaħ il-konsolidazzjoni fiskali u
     tissupplimenta ‘l-ankra’ (il-limitu massimu tad-defiċit) tad-defiċit tal-baġit nominali ta’ l-istat
     b’mekkaniżmi oħra biex tkabbar il-kontroll fuq l-infiq”.

     2.4.     Il-valutazzjoni tal-Kummissjoni tar-rapport ta’ implimentazzjoni tal-programm
              ta’ riforma nazzjonali ta’ Ottubru 2007.

     Fil-11 ta’ Diċembru 2007, il-Kummissjoni adottat ir-Rapport Strateġiku tagħha dwar l-
     istrateġija mġedda ta’ Liżbona għat-tkabbir u l-impjiegi, li jinkludi valutazzjoni tar-rapport ta’
     implimentazzjoni ta’ Ottubru 2007 tal-programm ta’ riforma nazzjonali tal-Polonja3 u huwa
     miġbur fil-qosor kif ġej.

     Il-programm nazzjonali ta’ riforma tal-Polonja identifika bħala sfidi prinċipali l-
     konsolidazzjoni u l-immaniġġjar aħjar tal-finanzi pubbliċi, l-iżvilupp intraprenditorjali, l-
     innovazzjoni miżjuda mill-kumpaniji; l-aġġorament u l-iżvilupp ta’ l-infrastruttura, li jiġi
     żgurat ambjent kompetittiv fis-setturi tan-netwerks, il-ħolqien u s-sostenn ta’ l-impjiegi u t-
     tnaqqis tal-qgħad; u titjib fl-adattabilità tal-ħaddiema u l-intrapriżi.

     Il-valutazzjoni tal-Kummissjoni kienet li l-Polonja għamlet progress limitat fl-
     implimentazzjoni tal-Programm Nazzjonali ta’ Riforma tagħha matul il-perjodu 2005-2007.

     Fl-isfond tal-punti pożittivi u n-nuqqasijiet identifikati u fl-isfond tal-progress li sar, il-
     Kummissjoni rrakkomandat li l-Polonja tiġi rrakkomandata tieħu azzjoni fl-oqsma: tal-
     konsolidazzjoni fiskali (mekkaniżmi tal-kontroll ta’ l-infiq); tal-kompetizzjoni fl-industriji
     tan-netwerks; tar-riċerka pubblika u l-appoġġ lil R&D privat; tal-flessigurtà, inklużi l-politika
     attiva tas-suq ta’ l-impjiegi, il-benefiċċji soċjali, it-tagħlim u l-edukazzjoni għal matul il-ħajja.

     Barra minn hekk, il-Polonja hija inkoraġġuta wkoll biex tiffoka fuq l-oqsma: ta’ l-
     infrastruttura tat-trasport; tal-progress tar-reġistrazzjoni tal-kummerċ; ta’ l-e-government; tat-
     traspożizzjoni tal-leġiżlazzjoni dwar is-suq intern; u tal-faċilitajiet li jieħdu ħsieb it-tfal żgħar.
     Abbażi tar-Rapport Strateġiku tal-Kummissjoni, il-Kunsill adotta rakkomandazzjonijiet dwar
     l-aġġornament ta’ l-2008 tal-linji gwida għall-politiki ekonomiċi għall-Istati Membri, inklużi
     l-Polonja, fl-14 ta’ Mejju 2008.

                                 Kaxxa: Punti ewlenin koperti mill-valutazzjoni
     Kif meħtieġ mill-Artikolu 5(1) (għal programmi ta’ stabbiltà) u l-Artikolu 9(1) (għal programmi ta’
     konverġenza) tar-Regolament tal-Kunsill (KE) Nru 1466/97, il-valutazzjoni tkopri l-punti li ġejjin:
     • jekk is-suppożizzjonijiet ekonomiċi li fuqhom jissejjes il-programm humiex plawżibbli;
     • jekk l-objettiv baġitarju b’tul medju ta’ żmien (MTO) ippreżentat mill-Istat Membru u l-pjan ta’

     2
             ĠU L 139, 29.5.2008, p. 57.
     3
             Il-Komunikazzjoni mill-Kummissjoni lill-Kunsill Ewropew, “Rapport Strateġiku dwar il-verżjoni
             mġedda ta’ l-istrateġija ta’ Liżbona għat-tkabbir u l-impjiegi: it-tnedija taċ-ċiklu l-ġdid (2008-2010)”,
             COM(2007) 803, 11.12.2007.

MT                                                          4                                                            MT
 ---pagebreak---          aġġustament biex jinkiseb dan huwiex xieraq;
     •   jekk il-miżuri li ttieħdu u/jew ġew proposti biex jirrispettaw il-pjan ta’ aġġustament humiex
         biżżejjed biex jintlaħaq l-MTO matul iċ-ċiklu;
     •   fil-valutazzjoni tal-pjan ta’ aġġustament lejn l-MTO, jekk hux isir sforz ta’ aġġustament akbar fi
         żminijiet ekonomiċi tajbin, filwaqt li l-isforz jista’ jkun aktar limitat fi żminijiet ekonomiċi ħżiena,
         u, għall-Istati Membri taż-żona ta’ l-euro u ta’ l-ERM II, jekk l-Istat Membru hux ifittex li jkollu
         titjib annwali tal-bilanċ aġġustat ċiklikament, nett b’miżuri ta’ darba u b’miżuri temporanji oħrajn,
         ta’ 0.5 % tal-PGD bħala punt ta’ riferiment biex jintlaħaq l-MTO tiegħu;
     •   fit-tfassil tal-pjan ta’ aġġustament għall-MTO (għall-Istati Membri li għadhom ma laħquhx) jew
         meta titħalla ssir devjazzjoni temporanja mill-MTO (għall-Istati Membri li laħquh), l-
         implimentazzjoni ta’ riformi strutturali ewlenin li għandhom effetti diretti ta’ ffrankar ta’ spejjeż
         fit-tul (inkluż biż-żieda fit-tkabbir potenzjali) u għalhekk impatt verifikabbli fuq is-sostenibilità fit-
         tul tal-finanzi pubbliċi (soġġetta għall-kundizzjoni li jinżamm marġni ta’ sikurezza xieraq fir-
         rigward tal-valur ta’ referenza ta’ 3 % tal-PGD u li l-pożizzjoni baġitarja tkun mistennija li terġa’
         lura għall-MTO tul il-perjodu tal-programm), b’attenzjoni speċjali lir-riformi tal-pensjoni bl-
         introduzzjoni ta’ sistema msejsa fuq diversi pilastri li tinkludi pilastru mandatorju ffinanzjat
         totalment;
     •   jekk il-politiki ekonomiċi ta’ l-Istati Membri humiex konsistenti mal-linji gwida ġenerali għall-
         politika ekonomika.

     Il-plawżibilità tas-suppożizzjonijiet makro-ekonomiċi tal-programm tiġi valutata b’referenza għat-
     tbassir tas-servizzi tal-Kummissjoni tar-rebbiegħa 2008, bl-użu ta’ metodoloġija miftiehma għall-
     istimi tat-tkabbir potenzjali u l-bilanċi aġġustati ċiklikament.

     Il-valutazzjoni teżamina wkoll:
     • l-evoluzzjoni tal-proporzjon tad-dejn u l-perspettiva għas-sostenibilità fit-tul tal-finanzi pubbliċi, li
         għandha tingħata “biżżejjed attenzjoni fis-sorveljanza tal-pożizzjonijiet baġitarji” skond ir-rapport
         tal-Kunsill ta’ l-20 ta’ Marzu 2005 dwar “It-titjib fl-implimentazzjoni tal-Patt ta’ Stabbiltà u
         Tkabbir”. Komunikazzjoni tal-Kummissjoni tat-12 ta’ Ottubru 2006 tistipula avviċinament għall-
         valutazzjoni tas-sostenibilità fit-tul4;
     • il-livell ta’ konsistenza mal-programm ta’ riforma nazzjonali, imressaq mill-Istati Membri fil-
         kuntest ta’ l-istrateġija ta’ Liżbona għat-tkabbir u l-impjiegi, u r-rapport ta’ implimentazzjoni
         tiegħu ta’ Ottubru 2007. Fil-kelmtejn ta’ qabel tas-7 ta’ Ġunju 2005 lill-Kunsill Ewropew dwar il-
         linji gwida ġenerali għall-politika ekonomika għall-perjodu 2005-2008, il-Kunsill ECOFIN stqarr li
         l-programmi ta’ riforma nazzjonali għandhom ikunu konsistenti mal-programmi ta’ stabbiltà u
         konverġenza;
     • il-konformità mal-kodiċi ta’ kondotta5, li inter alia tippreskrivi struttura komuni u sensiela ta’ skedi
         ta’ data għall-programmi ta’ stabbiltà u konverġenza.

     4
              Il-Komunikazzjoni tal-Kummissjoni lill-Kunsill u lill-Parlament Ewropew, "Is-sostenibilità fit-tul tal-
              finanzi pubbliċi ta' l-UE" - COM(2006) 574, 12.10.2006 - u l-Kummissjoni Ewropea, id-Direttorat
              Ġenerali għall-Affarijiet Ekonomiċi u Finanzjarji (2006), The long-term sustainability of public
              finances in the European Union, European Economy, Nru 4/2006.
     5
              “Speċifikazzjonijiet dwar l-implimentazzjoni tal-Patt ta' Stabbiltà u Tkabbir Ekonomiku u l-linji gwida
              dwar il-forma u l-kontenut ta' programmi ta' stabbiltà u konverġenza”, approvati mill-Kunsill ta’ l-
              ECOFIN tal-11 ta’ Ottubru 2005.

MT                                                          5                                                           MT
 ---pagebreak---                                              Rakkomandazzjoni għal

                                         OPINJONI TAL-KUNSILL

                Dwar il-programm aġġornat ta’ konverġenza tal-Polonja, 2007-2010

     IL-KUNSILL TA’ L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea,

     Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-
     tisħiħ tas-sorveljanza ta’ pożizzjonijiet ta’ baġit u s-sorveljanza u l-koordinazzjoni tal-politika
     ekonomika6, u b’mod partikolari l-Artikolu 9(3) tiegħu,

     Wara li kkunsidra r-rakkomandazzjoni tal-Kummissjoni,

     Wara li kkonsulta lill-Kumitat Ekonomiku u Finanzjarju,

     TA DIN L-OPINJONI:

     (1)    Fit-[8 ta’ Lulju 2008], il-Kunsill eżamina l-programm aġġornat ta’ konverġenza tal-
            Polonja, għall-perjodu bejn l-2007 u l-20107.

     (2)    Il-Polonja wettqet reċentement progress biex tneħħi din id-differenza mal-livelli medji
            tad-dħul ta’ l-UE bħala tkabbir reali tal-PGD li kien ta’ madwar medda ta’ 4½ % fl-
            2003-2005 għal aktar minn 6 % fl-2006-2007. It-tkabbir tal-kontribuzzjoni intensiva
            tax-xogħol tjieb b’mod konsiderevoli fis-sitwazzjoni fis-suq ta’ l-impjiegi billi l-qgħad
            niżel għal kważi minn 20 % fl-2003 għal 9½ % fl-2007. Madankollu, it-tnaqqis fil-
            qgħad jirrifletti, flimkien ma’ tkabbir straordinarju fl-impjiegi, forza tax-xogħol li qed
            tiċkin minħabba l-migrazzjoni. Aktar minn hekk, it-tfixkil għal inċentivi ta’ xogħol
            imsaħħaħ b’emigrazzjoni sinifikanti kabbar in-nuqqas ta’ xogħol f’ċerti setturi. Is-suq
            issikkat tax-xogħol jitfa’ pressjoni fuq il-pagi u jħalli impatt negattiv fuq l-inflazzjoni
            ta’ l-HICP li, wara perjodu ta’ moderazzjoni b’suċċess mill-2005 sa l-ewwel nofs ta’ l-
            2007, qabdet b’mod sinifikanti fl-aħħar ta’ l-2007. Mindu laħaq il-quċċata tiegħu ta’
            6¼ % tal-PGD fl-2003, id-defiċit ġenerali tal-gvern naqas b’medja ta’ aktar minn punt
            perċentwali fis-sena biex wasal sa 2 % tal-PGD fl-2007. Fis-snin reċenti, ir-riżultati
            kienu ġeneralment aħjar mill-miri dan kien dovut għal sorpriżi ta’ tkabbir pożittiv li
            rriżulta b'xorti tajba minn dħul bla ħsieb kif ukoll minn eżekuzzjoni mhux kompluta

     6
            ĠU L 209, 2.8.1997, p. 1. Ir-Regolament kif emendat mir-Regolament (KE) Nru 1055/2005 (ĠU L 174,
            7.7.2005, p. 1). Id-dokumenti msemmija f'dan it-test jinsabu fuq il-websajt li ġej:
            http://ec.europa.eu/economy_finance/about/activities/sgp/main_en.htm.
     7
            L-aġġornament kien ippreżentat 16-il ġimgħa wara l-limitu taż-żmient ta' l-1 ta' Diċembru stabbilit fil-
            kodiċi ta’ mġiba minħabba l-formazzjoni ta' gvern ġdid f'Novembru wara l-elezzjonijiet ġenerali ta’
            Ottubru.

MT                                                        6                                                            MT
 ---pagebreak---            tal-pjanijiet ta’ nfiq. Aktar konsolidazzjoni baġitarja se torjenta b’mod kruċjali fuq ir-
           riforma tas-sistema soċjali ta’ trasferiment (prinċipalment il-pensjonijiet tax-xjuħ u l-
           benefiċċji għad-diżabbiltà) u ż-żieda fil-parteċipazzjoni tax-xogħol.

     (3)   Ix-xenarju makroekonomiku fl-isfond tal-programm jipprevedi li t-tkabbir reali tal-
           PGD se jonqos gradwalment minn 6.5 % fl-2007 għal 5.2 % bħala medja matul il-
           bqija tal-perjodu tal-programm. Ivvalutat skond l-informazzjoni disponibbli bħalissa8,
           dan ix-xenarju jidher li huwa bbażat fuq suppożizzjonijiet ta’ tkabbir plawżibbli. It-
           tbassir tal-programm għall-inflazzjoni jidher li għandu xeħta baxxa billi jirrifletti
           suppożizzjonijiet kemxejn favorevoli fuq il-prezzijiet ta’ importazzjoni u żieda
           relattivament baxxa fuq kumpens nominali għal kull impjegat.

     (4)   Ir-riżultat tad-defiċit ġenerali tal-gvern ta’ l-2007 kien ta’ 2.0 % tal-PGD, ipparagunat
           mat-3.4 % previst fil-programm ta’ konverġenza ta’ Novembru 2006. Żvilupp aktar
           reali u nominali tal-PGD milli mistenni f’Novembru 2006 kien ir-raġuni prinċipali,
           iżda l-infiq kien ukoll ristrett. B’mod partikolari, il-profitt għoli tal-kumpaniji
           jippermetti biex ikun ristrett it-tkabbir fis-sussidji, filwaqt li l-waqgħa mgħaġġla fil-
           qgħad u n-nuqqas ta’ indiċjar impost mill-pjan Hausner9 naqqas ukoll it-tkabbir tat-
           trasferimenti soċjali. Barra minn hekk, il-kumpens ta’ l-impjegati tas-settur pubbliku
           kien anqas minn dak ippjanat. Finalment, l-investiment tal-gvern kien aktar baxx milli
           proġettat minħabba assorbiment aktar bil-mod ta’ fondi mill-UE milli ppjanat. B’mod
           ġenerali, ir-ratio bejn l-infiq u l-PGD kien ta’ 1.5 punt perċentwali aktar baxx milli
           previst fl-Novembru 2006. Mil-lat tad-dħul, id-dħul minn taxxi indiretti u minn
           kontribuzzjonijiet soċjali spiċċaw aħjar milli previsti f’Novembru 2006, prinċipalment
           bis-saħħa ta’ tkabbir ħafna ogħla fl-impjiegi u fis-salarji. Dawn is-sorpriżi pożittivi
           kienu żbilanċjati bi prestazzjoni aktar baxxa f’sors ta’ dħul (taxxi diretti minħabba
           żieda fil-brackets tat-taxxa). B’mod globali, dan wassal għal ratio ta’ dħul kemxejn
           taħt dak ippjanat. B’titjib fir-ratio tal-bilanċ strutturali ta’ madwar 1½ punt
           perċentwali, l-implimentazzjoni baġitarja fis-sena 2007 wettqet aktar mill-istedina fl-
           opinjoni tal-Kunsill tas-27 ta’ Frar 2007 dwar l-aġġornament preċedenti tal-programm
           ta’ konverġenza10.

     (5)   L-għan prinċipali ta’ l-istrateġija baġitarja hu t-tnaqqis fit-tul tad-defiċit strutturali
           ġenerali tal-gvern (in-nett ta’ aġġustament b’mod ċikliku tad-defiċit ta’ miżuri ta’
           darba u temporarji) immirat biex jitwettaq l-objettiv f’tul medju ta’ żmien (MTO)
           għall-pożizzjoni baġitarja, li hi defiċit strutturali ta’ 1 % tal-PGD, fl-2011, jiġifieri,
           sena wara l-perjodu ta’ programm. Dan hu konsistenti mal-programm preċedenti ta’
           konverġenza, li ppreveda li jwettaq l-MTO “wara l-2010”. Wara li ddeterjora
           b’0.5 punt perċentwali għal 2.5 % tal-PGD fl-2008, id-defiċit prinċipali ppjanat li
           jittejjeb għal 1.5 % sa l-2010. Il-bilanċ primarju jsegwi mogħdija simili hu pproġettat
           li jiżdied minn -0.2 % tal-PGD fl-2008 għal 0.8 % fl-2010. F’dan l-isfond ta’ tkabbir
           moderat ta’ riżultati, il-bidliet fil-bilanċ strutturali kkalkulat skond il-metodoloġija bi

     8
           Il-valutazzjoni tqis partikolarment it-tbassir tar-rebbiegħa 2008 tas-servizzi tal-Kummissjoni u l-
           valutazzjoni tal-Kummissjoni tar-rapport dwar l-implimentazzjoni ta' Ottubru 2007 tal-programm
           nazzjonali ta' riforma.
     9
           L-aktar tentattiv komprensiv u speċifiku biex issir riforma fl-infiq sa issa, propost fl-2003 u mmirat biex
           jitnaqqas l-infiq pubbliku fuq il-protezzjoni soċjali, l-amministrazzjoni pubblika u l-għajnuniet statali.
           Fost ħwejjeġ oħra, il-pjan Hausner ħa post l-indiċjar annwali b’indiċjar wara li l-inflazzjoni akkumulata
           qabżet il-5 % jew kull tliet snin (ikun xi jkun li jiġi l-ewwel).
     10
           ĠU C 72, 29.3.2007, p. 13.

MT                                                         7                                                             MT
 ---pagebreak---            qbil komuni huma previsti li jkunu akbar, bid-defiċit strutturali jidjieq minn madwar
           2¾ % tal-PGD fl-2008 għal kemm kemm aktar minn 1 % fl-2010. L-aġġustament
           baġitarju hu bbażat fuq l-infiq u d-differiti għall-2009 u l-2010. Fl-2008, id-
           deterjorazzjoni tad-defiċit hi prinċipalment imħaddem b’żieda kbira fir-ratio ta’ l-
           investiment kif ukoll bħala parti kbira fil-kontribuzzjonijiet soċjali (parzjalment
           ikkumpensat b’żieda fid-dħul ieħor). Fl-2009-2010, il-konsolidazzjoni għandha
           titwettaq prinċipalment permezz ta’ restrizzjonijiet fil-kumpens ta’ impjegati,
           trasferimenti soċjali u konsum intermedjat. Ir-rata ppjanata tat-tnaqqis ta’ defiċit bejn
           l-2007 u l-2009 hi aktar baxxa mill-aġġornament preċedenti, madankollu l-punt ta’
           bidu (2007) u kull waħda mill-miri ġodda ta' defiċit ta’ l-aġġornament ta’ Marzu 2008
           tal-programm ta’ konverġenza huma aħjar mill-miri ta’ l-aġġornament ta’
           Novembru 2006. Ir-riskji għall-previżjonijiet baġitarji fil-programm jidhru b’mod
           wiesa’ bbilanċjati fl-2008, iżda r-riżultati jista’ jkunu agħar milli previst wara fil-
           programm. Il-mira tad-defiċit ta’ l-2008 fil-programm hi l-istess bħat-tbassir tar-
           rebbiegħa 2008 (2.5 % tal-PGD). Id-data dwar il-flus kontanti 2008Q1 għal baġit
           ċentrali tindika prestazzjoni ta’ dħul ’il fuq mill-previżjonijiet baġitarji, iżda l-
           programm assuma tkabbir kemm kemm ogħla fl-2008 mill-previżjoni tal-Kummissjoni
           fir-rebbiegħa 2008 u l-pressjoni li dejjem qed tiżdied tas-salarji fis-settur pubbliku qed
           toħloq riskju għal finanzi pubbliċi. Min-naħa l-oħra, inflazzjoni ogħla milli mistennija
           fil-programm se tnaqqas ir-ratio ta’ l-infiq fl-2008, billi l-infiq hu b’mod predominanti
           ffissat f’termini nominali. Madankollu, fl-2009, l-inflazzjoni ogħla ta’ l-2008 tista’
           tistimula t-tkabbir fis-salarji fis-settur pubbliku u se twassal għal pensjonijiet u għal
           benefiċċji soċjali ogħla milli mistenni fil-programm, ipprovokata aktar b’riforma tal-
           mekkaniżmu ta’ indiċjar li jorbot, mill-2008, il-benefiċċji soċjali mhux biss mal-
           prezzijiet tal-konsumatur iżda parzjalment ukoll mas-salarji. Filwaqt li miżuri li jżiedu
           d-defiċit diġà ġew adottati mill-parlament (tnaqqis fir-rati personali tat-taxxa tad-
           dħul), miżuri li jibbilanċjaw mhumiex ċari u l-impatt baġitarju tagħhom mhux ċert
           (ħlief għal żidiet qawwija għas-sisa relatati ma’ l-armonizzazzjoni ta’ l-UE, li
           mhumiex se jibbilanċjaw it-tnaqqis personali tat-taxxa tad-dħul). Jekk aktar tkabbir fl-
           impjiegi mistenni mill-gvern ma jitkompliex, il-kontinwazzjoni tal-konsolidazzjoni
           baġitarja bbażata fuq tkabbir kbir fl-impjiegi ta’ l-2006-2007 tista’ tkun diffiċli wara l-
           2008. Mill-banda l-oħra, ir-rekord tal-passat għall-iżvilupp tal-bilanċ ġenerali tal-
           gvern hu tajjeb: id-dħul spiċċa li frekwentement kien ogħla milli previst filwaqt li l-
           pjanijiet ta’ nfiq ma ntefqux kollha.

     (6)   Fid-dawl ta’ din il-valutazzjoni tar-riskji, il-qagħda baġitarja fil-programm tidher
           koerenti ma’ korrezzjoni dewwiema ta’ defiċit eċċessiv sa l-2007, kif ġie
           rrakkomandat mill-Kunsill. Madankollu, il-marġni ta’ sikurezza kontra l-ksur tal-
           limitu ta’ defiċit ta’ 3 % tal-PGD ma’ setax ikun żgurat fil-perjodu tal-programm.
           B’żieda ma’ dan, il-qagħda baġitarja fil-programm tista’ ma tkunx biżżejjed biex jiġi
           żgurat li l-MTO jintlaħaq sa l-2011, kif previst fil-programm. Billi l-ekonomija qed
           tgawdi kundizzjonijiet ta’ tkabbir favorevoli, il-pass ta’ l-aġġustament lejn l-MTO
           mistenni mill-programm hu insuffiċjenti u jeħtiġlu li jissaħħaħ fl-2008 biex
           jikkonforma mal-Patt ta’ Stabbiltà u ta’ Tkabbir. Wara dan, hu għandu jiġi appoġġat
           b’miżuri. Barra minn hekk, jekk jimmaterjalizzaw pressjonijiet ta’ inflazzjoni u ta’
           salajri, tkun meħtieġa pożizzjoni fiskali aktar issikkata milli prevista fil-programm
           biex jiġu evitati problemi.

     (7)   Il-Polonja tidher li tinsab f’riskju baxx f’dak li għandu x’jaqsam mas-sostenibilità tal-
           finanzi pubbliċi. Skond il-previżjonijiet magħmula fl-2005 u bbażati fuq il-
           metodoloġija komuni, l-impatt baġitarju fit-tul ta’ persuni li qed jixjieħu hu fost l-aktar

MT                                                 8                                                     MT
 ---pagebreak---             baxxi fl-UE. Madankollu, mill-2008, il-benefiċċji soċjali li se jkunu indiċjati mhux
            biss ma’ prezzijiet għal konsumaturi iżda wkoll parzjalment mas-salarji, se jżidu l-
            infiq fit-tul ta’ żmien. Il-pożizzjoni baġitarja fl-2007 b’defiċit struturali primarju żgħir,
            minkejja li hi aħjar mill-pożizzjoni inizjali tal-programm preċedenti, tikkostitwixxi
            riskju għall-finanzi pubbliċi sostenibbli qabel ma jitqies l-impatt baġitarju fit-tul ta’
            żmien ta’ popolazzjoni li qed tixjieħ. Aktar konsolidazzjoni għal finanzi pubbliċi,
            inklużi r-riforma ta’ rtirar bikri (introdott permezz ta’ “pensjonijiet li jibbriġġjaw” li
            jillimitaw l-irtirar bikri għal ċerti professjonijiet diffiċli) kif maħsub fil-programm ta’
            konverġenza, għalhekk se tikkontribwixxi biex tistimula kemm l-attività ta’ xogħol u
            l-impjiegi kif ukoll biex jiġu limitati r-riskji tas-sostenibilità tal-finanzi pubbliċi.

     (8)    Il-programm ta’ konverġenza jidher li huwa konsistenti sewwa fir-rapport ta’
            implimentazzjoni ta’ Ottubru 2007 tal-programm ta’ riforma nazzjonali. B’mod
            partikolari, iż-żewġ programmi jipprevedu r-riforma ta’ rtirar bikri u tal-benefiċċji ta’
            diżabbiltà, ir-riforma tal-fond soċjali tal-bdiewa, ir-riforma fil-kura tas-saħħa, ir-
            riorganizzazzjoni u d-deċentralizzazzjoni tal-finanzi pubbliċi, l-ibbaġitjar multiannwali
            ta’ l-impenji. Madankollu, il-programm ta’ konverġenza ma fihx valutazzjoni
            kwalitattiva ta’ l-impatt ġenerali tar-rapport ta’ Ottubru 2007 dwar l-implimentazzjoni
            tal-programm nazzjonali ta’ riforma fl-istrateġija fiskali f’tul medju ta’ żmien (id-
            diskussjoni dwar pereżempju l-impatt fuq it-tkabbir potenzjali u l-impjiegi).
            Għalkemm, il-programm jipprovdi informazzjoni sistematika dwar l-ispejjeż baġitarji
            diretti tar-riformi prinċipali previsti fil-programm ta’ riforma nazzjonali.

     (9)    L-istrateġija baġitarja fil-programm ta’ konverġenza hija parzjalment konsistenti mal-
            linji gwida ġenerali għall-politika ekonomika speċifikati għall-pajjiż, inklużi fil-linji
            gwida integrati, fil-qasam tal-politiki baġitarji maħruġa fil-kuntest ta’ l-istrateġija ta’
            Liżbona. Filwaqt li l-programm jipprevedi konsolidazzjoni fiskali kontinwa, ma
            jissemmewx aktar mekkaniżmi biex jissaħħaħ il-kontroll ta’ l-infiq.

     (10)   Fir-rigward tar-rekwiżiti tad-data speċifikati fil-kodiċi ta’ l-imġiba għal programmi ta’
            stabbiltà u konverġenza, il-programm fih xi lakuni f’data mhux obbligatorja.

     Il-konklużjoni ġenerali hi li, wara l-korrezzjoni tad-defiċit ġenerali tal-gvern fl-2007 u
     sakemm id-defiċit u d-dejn jibqgħu taħt il-valuri ta’ referenza rispettivament ta’ 3 % u 60 %
     tal-PGD, il-programm jipprevedi deterjorazzjoni tal-bilanċ ġenerali tal-gvern ta’ 0.5 punt
     perċentwali tal-PGD fl-2008 u progress differit għall-MTO fis-snin segwenti f’kuntest ta’
     prospetti ta’ tkabbir favorevoli. Fl-2008, id-deterjorazzjoni strutturali prevista bi kważi ½ punt
     perċentwali tal-PGD mhix konformi mal-Patt ta’ Stabbiltà u Tkabbir. Minħabba r-riskji għall-
     miri baġitarji mill-2009, prinċipalment dovuti għan-nuqqas ta’ miżuri speċifiċi, l-MTO ma
     jistax jitwettaq sa l-2011 kif ippjanat fil-programm. Madankollu, jekk jitfaċċaw pressjonijiet
     ta’ inflazzjoni, tkun meħtieġa pożizzjoni fiskali aktar issikkata milli prevista fil-programm.
     Rigward is-sostenibilità fit-tul taż-żmien tal-finanzi pubbliċi, il-Polonja tidher li għandha
     riskju baxx iżda s-sistema ta’ rtirar bikri jeħtiġilha riforma.

     Fid-dawl tal-valutazzjoni ta’ hawn fuq u tal-ħtieġa li jiġu żgurati finanzi pubbliċi sostenibbli,
     il-Polonja qed tkun mistiedna li tisfrutta l-kundizzjonijiet favorevoli ta’ tkabbir biex issaħħaħ
     il-pass ta’ l-aġġustament strutturali lejn l-MTO, b’mod partikolari sabiex tikkontrolla
     pressjonijiet ta’ inflazzjoni, billi tuża kull dħul żejjed u riżorsi mhux minfuqa għat-tnaqqis
     tad-defiċit fl-2008 u billi tispeċifika u timplimenta miżuri, b’mod speċjali mil-lat ta’ nfiq, fis-
     snin li ġejjin.

MT                                                   9                                                      MT
 ---pagebreak---                    Tqabbil tat-tbassir makroekonomiku u baġitarju prinċipali
                                                                 2006        2007       2008        2009       2010
                                            CP Mar 2008            6.2         6.5        5.5        5.0        5.0
                PGD reali
                                           COM Aprº2008            6.2         6.5        5.3        5.0       m.a.
                (% bidla)
                                            CP Nov 2006            5.4         5.1        5.1        5.6       m.a.
                                            CP Mar 2008            1.3         2.6        3.5        2.9        2.5
            Inflazzjoni HICP
                                           COM Aprº2008            1.3         2.6        4.3        3.4       m.a.
                   (%)
                                            CP Nov 2006            1.4         2.1        2.5        2.5       m.a.
                                            CP Mar 2008            0.5         1.1        0.7       −0.2       −0.9
       Differenza tal-produzzjoni1             COM
                                                                   0.6         1.2        0.5       −0.7        m.a.
        (% tal-PGD potenzjali)               Aprº20028
                                            CP Nov 2006           0.5         0.5        0.3         0.4       m.a.
       Tislif / self nett rigward il-       CP Mar 2008          −2.6        −2.6       −3.5        −4.2       −4.6
              bqija tad-dinja              COM Aprº2008          −2.5        −2.6       −2.3        −3.6       m.a.
               (% tal-PGD)                  CP Nov 2006          −1.6        −1.8       −2.2        −2.7       m.a.
                                            CP Mar 2008          −3.8        −2.0       −2.5        −2.0       −1.5
        Bilanċ ġenerali tal-gvern
                                           COM Aprº2008          −3.8        −2.0       −2.5        −2.6       m.a.
              (% tal-PGD)
                                            CP Nov 2006          −3.9        −3.4       −3.1        −2.9       m.a.
                                            CP Mar 2008          −1.1         0.2       −0.2         0.3        0.8
             Bilanċ primarju
                                           COM Aprº2008          −1.1         0.6        0.2         0.1       m.a.
              (% tal-PGD)
                                            CP Nov 2006          −1.5        −1.0       −0.7        −0.6       m.a.
                                            CP Mar 2008          −4.0        −2.4       −2.8        −1.9       −1.1
      Bilanċ aġġustat ċiklikament1
              (% tal-PGD)                  COM Aprº2008          −4.0        −2.5       −2.7        −2.3       m.a.
                                            CP Nov 2006          −4.1        −3.6       −3.2        −3.0       m.a.
                                            CP Mar 2008          −4.0        −2.4       −2.8        −1.9       −1.1
            Bilanċ strutturali3
                                           COM Aprº2008          −4.0        −2.5       −2.7        −2.3       m.a.
              (% tal-PGD)
                                            CP Nov 2006          −4.1        −3.6       −3.2        −3.0       m.a.
                                            CP Mar 2008          47.6        44.9       44.2        43.3       42.3
          Dejn gross tal-gvern
                                           COM Aprº2008          47.6        45.2       44.5        44.1       m.a.
             (% tal-PGD)
                                            CP Nov 2006          48.9        50.0       50.3        50.2       m.a.
     Noti:
     1
       Differenzi fil-produzzjoni u bilanċi aġġustati ċiklikament skond il-programmi kif ikkalkulati mill-ġdid mis-
     servizzi tal-Kummissjoni abbażi ta’ l-informazzjoni fil-programmi.
     2
       Ibbażat fuq it-tkabbir potenzjali stmat ta’ 5.2 %, 5.9 %, 6.0 % u 6.2 % rispettivament fil-perjodu 2006-2009.
     3
       Bilanċ aġġustat ċiklikament li jeskludi miżuri ta’ darba biss u oħrajn temporanji. Ma hemmx miżuri ta’ darba
     jew oħrajn temporanji fl-aħħar programm u fit-tbassir tas-servizzi tal-Kummissjoni tal-ħarifa.

     Sors:
     Il-Programm ta’ Konverġenza (KP); It-tbassir ekonomiku tas-servizzi tal-Kummissjoni għar-Rebbiegħa 2008
     (COM); Kalkoli tas-servizzi tal-Kummissjoni.

MT                                                          10                                                         MT